Karolis Jankevičius

Karolis Jankevičius (1924 m. lapkričio 22 d. Šiauliuose – 2010 m. spalio 6 d. Vilniuje) – Lietuvos botanikas, mikrobiologas, gamtosaugininkas, biomedicinos mokslų daktaras.

 Biografija 
1945–1950 m. studijavo Vilniaus universiteto (VU) Gamtos mokslų fakultete. 1950–1953 m. VU dėstytojas. 1953–1959 m. Biologijos instituto, 1959–1981 m. Botanikos instituto direktorius. 1957–1961 m. dar ir pirmasis žurnalo „Mokslas ir gyvenimas“ vyr. redaktorius. 1960–1982 m. pirmasis atkurtos Lietuvos gamtos apsaugos draugijos pirmininkas. 1964 m. biologijos mokslų kandidatas.http://www.mokslas.mii.lt/mokslas/SRITYS/duom00.php?pav=J&sritis=B  1981–1991 m. Botanikos instituto Hidrobotanikos laboratorijos vadovas; 1990 m. profesorius. Nuo 1997 m. VšĮ „Grunto valymo technologijos“ konsultantas.https://www.vle.lt/straipsnis/karolis-jankevicius/

 Mokslinė veikla 
Mokslinių darbų svarbiausios kryptys: aplinkos apsauga, gėlųjų vandenų ir grunto mikrobiologija, Lietuvos gamtos apsaugos istorija. 15 patentų, 16 išradimų autorius.

 Bibliografija 
 Biologijos mokslo pasiekimai tarybų Lietuvoje: medžiaga lektoriui / Karolis Jankevičius, Julius Kazlauskas. – Vilnius: Žinija, 1967. – 16 p.
 Šiaurinės Kuršių marių dalies planktoninių organizmų vystymosi fiziologiniai-biocheminiai pagrindai (su kitais), 1978 m., rusų k.
 Влияние термического режима водохранилища – охладителя Литовской ГРЭС на его гидробионты (su kitais). – Vilnius: Mokslas, 1981. – 167 p.
 Organizmo ir jo virškinamojo trakto mikrofloros obligatinė simbiozė (su kitais), 1989 m., rusų k.
 Aplinkos apsaugos terminų žodynas / sud. Vytautas Raškauskas, Karolis Jankevičius, Petras Zajančkauskas. – Vilnius: LRAM, 2000. – 518 p. – ISBN 9986-566-94-0
 Lietuvos aplinkosaugos raida / Karolis Jankevičius, Juozas Stasinas. – Vilnius: ABO, 2000. – 319 p.: iliustr. – ISBN 9986-427-16-9
 Aplinkos biologinis valymas / Karolis Jankevičius, Rapolas Liužinas. – Vilnius: Apyaušris, 2003. – 343 p.: iliustr. – ISBN 9955-609-00-1
 Gamtos riterio lobiai: atsiminimų knyga apie gamtosaugininką Viktorą Bergą / Karolis Jankevičius, Juozas Stasinas. – Vilnius: ABO, 2007. – 231 p.: iliustr. – ISBN 978-9986-427-20-9
 Ekologijos terminų aiškinamasis žodynas: lietuvių-anglų-vokiečių-rusų kalbomis / Algimantas Paulauskas, Karolis Jankevičius, Rapolas Liužinas, Vytautas Raškauskas, Petras Zajančkauskas. – Vilnius: Grunto valdymo technologijos, 2008. – 503 p. – ISBN 978-609-95044-0-7

 Įvertinimas 
 1976 m. LSSR valstybinė premija (su kitais)
 1980 m. LSSR nusipelnęs gamtos apsaugos darbuotojas

 Šaltiniai 

 Literatūra 
 Profesorius Karolis Jankevičius / sud. Rapolas Liužinas, Ieva Paunksnytė. – Vilnius: Apyaušris, 2011. – 111 p.: iliustr. – ISBN 978-9955-609-60-5

Kategorija:LTSR valstybinės premijos laureatai
Kategorija:Lietuvos botanikai
Kategorija:Lietuvos mikrobiologai
Kategorija:Lietuvos ekologai
Kategorija:Lietuvos išradėjai
Kategorija:Aplinkosaugininkai